விலக்கினான் தடந் தோளினும் மார்பினும், விசிகம் உலக்க உய்த்தனன், இராவணன்; ஐந்தொடு ஐந்து உருவக் கலக்கம் உற்றிலன் இளவலும், உள்ளத்தில் கனன்றான், அலக்கண் எய்துவித்தான், அடல் அரக்கனை, அம்பால்.	20 காக்கல் ஆகலாக் கடுப்பினில் தொடுப்பன கணைகள் நூக்கினான்; கணை நுறுக்கினான், அரக்கனும், 'நூழில் ஆக்கும் வெஞ் சமத்து அரிது இவன்தனை வெல்வது; அம்மா! நீக்கி, என் இனிச் செய்வது?' என்று இராவணன் நினைந்தான்.	21